
Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


totii 
Acatistul icoanei Maicii Domnului a Semnului din Kursk - 27 noiembrie - slujitor 
Dani: 
https://www.youtube.com/watch?vy=yVCO9MVEZZKI 


N&& 
Condacul 1 


Conducătoare nebiruită şi bună Îndrumătoare, care ne călăuzeşti spre Împărăţia 
Cerească, vino la noi cei care nu avem aici lăcaş veşnic şi cu plecăciune adâncă, te 
rugăm fierbinte să ne dăruieşti ajutorul tău atotputernic şi să faci o minune şi cu 
Noi, cei care strigăm către tine: Bucură-te, Stăpână şi milostiveşte-te asupra noa- 
stră şi a lumii întregi! 


Icosul 1 

Preacurată, Îngerii au văzut cu uimire cum ai mers înaintea tuturor, călăuzindu-i cu 
lumina ta cea sfântă pe oamenii din Kursk care s-au retras din calea cotropitorilor 
tătari; iar noi cu mulţumire, strigăm către tine astfel: 

Bucură-te, binecuvântată Îndrumătoare; 

Bucură-te, Maică a Căii celei adevărate; 

Bucură-te, că faci să ţâşnească râuri de milă din icoana ta; 

Bucură-te, că ai întipărit în adâncul inimilor noastre, legea Fiului tău, Domnul 
Iisus Hristos; 

Bucură-te, că stingi arşiţa mistuitoare a patimilor noastre; 

Bucură-te, ocrotire cerească pentru cei pribegi şi orfani; 

Bucură-te, Stăpână şi milostiveşte-te asupra noastră şi a lumii întregi! 


Condacul al 2-lea 


Am văzut şi vedem mereu, Stăpână, semnele şi minunile tale. Mărturisim mila ta şi 
nu ascundem binefacerile tale, ci strigăm cu glas mare: Aliluia! 


Icosul al 2-lea 

Cine poate înţelege gândirea lui Dumnezeu şi poate spune taina judecăților Sale? 
Pentru că El înalță şi dărâmă, smereşte sau slăveşte, face lumea să sufere sau o vin- 
decă. Şi cine este interesat de sfatul Său? lar atunci când se porneşte mânia lui 
Dumnezeu asupra noastră din cauza mulţimii păcatelor ce le-am făptuit, alergăm 
cu toţii sub ocrotirea ta, Maica lui Dumnezeu, întindem mâinile către tine, prea cu- 
rată şi cu inimile pline de pocăință strigăm către tine: 

Bucură-te, că potoleşti mâna Fiului tău împotriva noastră; 

Bucură-te, cea care alini urgia lui Dumnezeu cea dreaptă; 

Bucură-te, cea care cureți păcatele noastre; 

Bucură-te, că te rogi pentru iertarea celor păcătoşi; 

Bucură-te, lumină nestinsă a speranţei noastre; 

Bucură-te, că acoperi totul cu sfântul tău omofor; 

Bucură-te, Stăpână şi milostiveşte-te asupra noastră şi a lumii întregi! 


Condacul al 3-lea 
Minunate lucruri faci cunoscute, binecuvântată Fecioară, de la icoana ta cea sfântă, 
din care ţâşnesc râuri de milă pentru noi, cei care strigăm către tine: Aliluia! 


Icosul al 3-lea 

Fiind nespus de iubitoare, prea bună Maică, trimiţi cu putere lumina milei tale aco- 
lo unde sporeşte întunericul păcatelor şi se înmulțesc necazurile oamenilor. De 
aceea, vii în mod nevăzut prin intermediul icoanei tale la noi, robii tăi, care slăvind 
bunăvoința ta, strigăm către tine astfel: 

Bucură-te, adâncime a milei; 

Bucură-te, fântână nesecată de vindecări; 

Bucură-te, că transformi întristarea noastră în veselie; 

Bucură-te, că preschimbi plânsul şi suspinele noastre în bucurie spirituală; 
Bucură-te, că transformi în câştig suferinţa şi nenorocul nostru: 

Bucură-te, că-i înveseleşti pe cei care pe tine te prea slăvesc; 

Bucură-te, Stăpână şi milostiveşte-te asupra noastră şi a lumii întregi! 


Condacul al 4-lea 

Atunci când ne copleşesc ispitele, când necazurile şi durerile ne cuprind, când ne 
pierdem răbdarea şi avem sufletul întristat, alergăm la icoana ta, prea curată Fe- 
cioară Maria şi cu lacrimi de pocăință strigăm din adâncul inimii: întinde asupra 


noastră mâinile tale, Născătoare de Dumnezeu şi scoate-ne din adâncul răului, ca 
să strigăm cu recunoştinţă către tine: Aliluia! 


Icosul al 4-lea 

Demult, locuitorii Rusiei au auzit zvonul despre apariţia sfintei tale icoane în mij- 
locul stejarilor din Kursk şi plini de evlavie s-au grăbit să ajungă la ea strigând cu 
mustrare de cuget: de unde această bunăvoință a Maicii Domnului de a veni la noi? 
Şi, văzând, Stăpână, icoana ta aşezată lângă rădăcina unui copac, au ridicat-o ca pe 
o minunată comoară şi au strigat către tine: 

Bucură-te, Rai strălucitor care ai crescut Arborele Vieţii; 

Bucură-te, grădină cerească în care a răsărit copacul Bisericii; 

Bucură-te, floare plăcut mirositoare care parfumezi întreaga lume; 

Bucură-te, culme a mântuirii noastre; 

Bucură-te, că stârpeşti din rădăcină patimile noastre rele; 

Bucură-te, că ne îngădui să fim părtaşi ai vieţii cereşti; 

Bucură-te, Stăpână şi milostiveşte-te asupra noastră şi a lumii întregi! 


Condacul al 5-lea 
Sfânta icoană a străbătut provinciile şi oraşele Rusiei ca o stea călăuzită cereşte. 
țarii s-au plecat cu evlavie înaintea ei, ţarinele au împodobit-o cu dragoste, mai 


marii Bisericii ortodoxe au primit-o cu adânc respect, iar mulțimile de credincioşi 
au întâmpinat-o sărbătoreşte strigând: Aliluia! 


Icosul al 5-lea 

Prea curată Fecioară, văzând zădărnicită de tine nelegiuita uneltire a necredincio- 
şilor, ce voiau să distrugă icoana ta şi recuperând sfânta icoană neatinsă, călugării 
ŞI laicii ţi-au strigat astfel: 

Bucură-te, că ai dejucat uneltirea cruzilor atei; 

Bucură-te, că ai pecetluit gurile hulitorilor; 

Bucură-te, că ai păstrat neatinsă icoana ta cea sfântă; 

Bucură-te, că nu îţi întorci sfânta faţă de la cei sărmani; 

Bucură-te, că ne fereşti de cursele celui rău; 

Bucură-te, că rugăciunile tale, deschid porţile milei lui Dumnezeu; 

Bucură-te, Stăpână şi milostiveşte-te asupra noastră şi a lumii întregi! 


Condacul al 6-lea 

De când slăvita icoană a părăsit prin grija ta, Preacurată, teritoriul Rusiei, nu a exi- 
stat oraş ori sat în care să nu îţi faci cunoscută puterea ta. De aceea, toți cei care 
sunt mântuiţi prin sfânta icoană strigă cu mulțumire lui Dumnezeu: Aliluia! 


Icosul al 6-lea 

PreaSfântă Născătoare de Dumnezeu aprinde în noi lumina speranţei şi nu ne lăsa 
nicicând în mâinile duşmanilor noştri! Fă ca mila să înflorească în sufletele noa- 
stre, să ne întărim în credinţă şi să slăvim ajutorul primit strigând către tine astfel: 
Bucură-te, că luminezi întreaga lume cu dragostea ta; 

Bucură-te, că ai înfiat neamul omenesc prin îndemnul Fiului tău; 

Bucură-te, Maica lui Dumnezeu şi Maica tuturor creştinilor; 

Bucură-te, lumină veşnic neapusă pentru cei aflaţi în închisori; 

Bucură-te, Apărătoarea celor prigoniţi pentru dreptate; 

Bucură-te, răbdarea celor ce pătimesc pentru credinţă; 

Bucură-te, Stăpână şi milostiveşte-te asupra noastră şi a lumii întregi! 


Condacul al 7-lea 

Dumnezeu a îngăduit ca pe Pământ să aibă loc războaie, unde popoarele se în- 
fruntă, împărăţiile se clatină, iar moartea şi groaza mătură faţa pământului. Cei ce 
şi-au pus nădejdea în tine, Născătoare de Dumnezeu, au găsit refugiu la tine şi au 
strigat către Dumnezeu: Aliluia! 


Icosul al 7-lea 
Noi semne şi minuni ai făcut să izvorească cu putere de la icoana ta, atunci când s- 


au auzit zgomotele de bătălie. Şi chiar dacă oraşele au ars, pământul s-a cutremu- 
rat, palatele au fost distruse şi lăcustele au umplut văzduhul, ai păstrat neatinsă 
Biserica în care era păstrată icoana ta, Preacurată. Și văzând această minune, cei ce 
se rugau la sfânta icoană au strigat către tine astfel: 

Bucură-te, că în tine toţi oamenii şi-au pus nădejdea; 

Bucură-te, stâlp şi întărire a Bisericii; 

Bucură-te, ocrotirea şi apărarea fiecărui Altar; 

Bucură-te, Mântuitoarea celor fără speranţă; 

Bucură-te, că prin intermediul icoanei tale ne întăreşti pe noi; 

Bucură-te, că ne păzeşti pe noi cu sfântul tău acoperământ; 

Bucură-te, Stăpână şi milostiveşte-te asupra noastră şi a lumii întregi! 


Condacul al 8-lea 
PreaSfântă Fecioară, minune a fost atunci când o casă fiind distrusă, ai păstrat ne- 
atinsă cămăruţa sfințită prin prezenţa icoanei tale, scăpând nevătămaţi bătrâna şi 
copilul ascunşi acolo. Şi toţi cei care au auzit de această întâmplare au strigat plini 
de respect: Aliluia! 


Icosul al 8-lea 


Cu adevărat îmbrăţişezi cu dragostea ta întreaga lume, pururea Fecioară şi-i cer- 
cetezi pe toţi cei care prea slăvesc icoanele tale. Toţi credincioşii cu smerenie cântă 
către tine, prea curată, astfel: 

Bucură-te, mângâietoarea celor nefericiţi; 

Bucură-te, cea plină de har, care intri nevăzut în casele noastre prin icoanele tale; 
Bucură-te, că odată cu icoanele ne dăruieşti binecuvântare şi veselie; 

Bucură-te, că sfinţeşti chiliile monahale cu imaginea ta; 

Bucură-te, că locuieşti în mod nevăzut în casele celor care te slăvesc pe tine; 
Bucură-te, Stăpână ce dezvălui mereu semnele milostivirii Tale în lume; 
Bucură-te, Stăpână şi milostiveşte-te asupra noastră şi a lumii întregi! 


Condacul al 9-lea 

Credincioşii vin la tine cu grăbire, Stăpână, ca să ridici mâinile tale, care l-au purtat 
pe Dumnezeu şi să te rogi pentru toți. Tu ne luminezi, ne mângâi şi ne dăruieşti 
pururea cele de trebuinţă, prea curată. De aceea, bucurându-ne întru tine, strigăm 
către Dumnezeu: Aliluia! 


Icosul al 9-lea 

Cei mai talentaţi oratori rămân tăcuţi atunci când doresc să te slăvească după cu- 
viinţă, o, Marie Născătoare de Dumnezeu, căci mintea lor nu găseşte cuvintele po- 
trivite pentru aceasta. Noi, chiar dacă suntem nevrednici, cu buze întinate în- 
drăznim să strigăm către tine: 

Bucură-te, sabia înflăcărată a proorocilor; 

Bucură-te, vorbire răspicată a apostolilor; 

Bucură-te, tăria şi cutezanţa duhovnicilor; 

Bucură-te, linişte cerească pentru cei virtuoşi; 

Bucură-te, fiică din neamul lui Adam, purtătoare de Dumnezeu; 

Bucură-te, că străluceşti lângă Dumnezeu cu nespusă slavă; 

Bucură-te, Stăpână şi milostiveşte-te asupra noastră şi a lumii întregi! 


Condacul al 10-lea 

Născătoare de Dumnezeu, roagă-te pentru mântuirea lumii, că cel rău a stârnit o 
furtună de ispite împotriva Bisericii lui Dumnezeu! Roagă prea curată, pe Fiul tău, 
Domnul isus Hristos, să se milostiveasvă asupra lumii că neîncetat noi Îi cântăm 
lui Dumnezeu: Aliluia! 


Icosul al 10-lea 

Fii pentru noi cetate nebiruită, o, Preacurată şi împotriveşte-te armatelor de duş- 
mani, văzuţi si nevăzuţi, luptând curajos pentru noi, ca să-ţi cântăm cu dragoste 
astfel: 


Bucură-te, că întinzi mâinile pentru a te ruga lui Dumnezeu; 

Bucură-te, că goneşti mâhnirea din sufletele noastre; 

Bucură-te, cea care-i călăuzeşti cu milă pe cei greu încercaţi sufleteşte; 
Bucură-te, că îi scoţi pe oameni din adâncul răului; 

Bucură-te, milostivă Fecioară, că îi salvezi pe cei aflaţi în pragul pieirii; 
Bucură-te, că ne călăuzeşti paşii pe calea mântuirii; 

Bucură-te, Stăpână şi milostiveşte-te asupra noastră şi a lumii întregi! 


Condacul al 11-lea 
Primeşte din partea noastră, PreaSfântă Fecioară, imnuri de slavă precum a primit 
Fiul tău bănuţul văduvei şi ne călăuzeşte pe drumul vieţii dăruindu-ne iertare de 
păcate, pentru ca în acest fel să ajungem în locaşurile cereşti şi să-l putem cânta lui 
Dumnezeu: Aliluia! 


Icosul al 11-lea 

Prea bună Maică, nevăzut întinzi peste întregul Pământ sfântul tău omofor, risipind 
nelegiuirea şi luminând întreaga creaţie cu strălucirea ta, pentru care îţi strigăm ne- 
încetat: 

Bucură-te, că eşti înveşmântată în raze de soare; 

Bucură-te, că eşti încoronată cu o cunună de stele; 

Bucură-te, frumuseţe neasemuită; 

Bucură-te, strălucire mai luminoasă decât luceafărul dimineţii; 

Bucură-te, lumina cea neapusă a Îngerilor şi oamenilor; 

Bucură-te, că alungi oştirile întunecaților vrăjmaşi; 

Bucură-te, Stăpână şi milostiveşte-te asupra noastră şi a lumii întregi! 


Condacul al 12-lea 
Toţi cei care s-au apropiat cu credinţă de icoana ta, au primit fiecare după nevoie, 
har de la Dumnezeu şi plini de bucurie au strigat Domnului: Aliluia! 


Icosul al 12-lea 

Cântări de slavă ţi-aducem prea curată Fecioară şi ne plecăm cu smerenie înaintea 
ta şi îngenunchind înaintea icoanei tale cu mustrare de cuget strigăm către tine ast- 
fel: 

Bucură-te, slavă nepieritoare; 

Bucură-te, bunătate nemărginită; 

Bucură-te, cea cu adevărat binecuvântată; 

Bucură-te, Ceea ce eşti mai slăvită decât întreaga creaţie; 

Bucură-te, Ocrotitoare milostivă a credincioşilor, în clipa despărțirii de cele pă- 
mânteşti; 


Bucură-te, că la Infricoşătoarea Judecată îi vei mântui pe cei care şi-au pus nădej- 
dea în tine; 
Bucură-te, Stăpână şi milostiveşte-te asupra noastră şi a lumii întregi! 


Condacul al 13-lea (de 3 ori) 

O, prea slăvită Maică a tuturor creştinilor, în dragostea ta pentru oameni eşti plină 
de milostivire precum Fiul tău, Domnul lisus Hristos. Cu blândeţe strigi către noi: 
Nu te teme turmă mică! Eu sunt cu voi şi nimeni nu este împotriva voastră! De 
aceea aşezăm dragostea noastră înaintea ta şi te rugăm pogoară pacea asupra ţării 
noastre şi în sufletele noastre multă milă şi cu umilinţă îţi mulţumim strigând cu tă- 
rie către tine: Aliluia! 


După aceea, se zice iarăşi: 


Icosul 1 

Preacurată, Îngerii au văzut cu uimire cum ai mers înaintea tuturor, călăuzindu-i cu 
lumina ta cea sfântă pe oamenii din Kursk care s-au retras din calea cotropitorilor 
tătari; iar noi cu mulțumire, strigăm către tine astfel: 

Bucură-te, binecuvântată Îndrumătoare; 

Bucură-te, Maică a Căii celei adevărate; 

Bucură-te, că faci să ţâşnească râuri de milă din icoana ta; 

Bucură-te, că ai întipărit în adâncul inimilor noastre, legea Fiului tău, Domnul 
Iisus Hristos; 

Bucură-te, că stingi arşița mistuitoare a patimilor noastre; 

Bucură-te, ocrotire cerească pentru cei pribegi şi orfani; 

Bucură-te, Stăpână şi milostiveşte-te asupra noastră şi a lumii întregi! 


Condacul 1 

Conducătoare nebiruită şi bună Îndrumătoare, care ne călăuzeşti spre Împărăţia Ce- 
rească, vino la noi cei care nu avem aici lăcaş veşnic şi cu plecăciune adâncă, te ru- 
găm fierbinte să ne dăruieşti ajutorul tău atotputernic şi să faci o minune şi cu noi, 
cei care strigăm către tine: Bucură-te, Stăpână şi milostiveşte-te asupra noastră şi 
a lumii întregi ! 


După aceea, zicem această 


Rugăciune către PreaSfânta Născătoare de Dumnezeu 


Atotbună Stăpână, Sfântă Maică a lui Dumnezeu, nu sunt vrednic ca să intri sub 
acoperământul meu, dar, fiind Maica milostivă a Dumnezeului celui Milostiv, 


spune numai un cuvânt şi se va tămădui sufletul meu şi trupul meu slăbit se va în- 
tări. Tu ai putere în tărie şi în cuvânt Impărăteasă a toate. 


Stăpână Doamnă, prin dătătoarea de bucurie, prea cinstita icoană a ta, Împărăteasă 
a toate, mântuieşte-i pe cei (numele) care cu fierbinţeală cer mila ta. Slobozeşte-i 
din toate durerile pe cei care aleargă la tine, din toate necazurile scapă turma ta, 
care cere de la tine mijlocirea ta. Adu-mi biruinţă, roagă-te pentru mine ca să mă- 
resc numele tău cel minunat, întotdeauna, acum şi pururea şi în vecii vecilor. 
Amin! 


Şi apoi se face Otpustul: Pentru rugăciunile PreaSfintei Născătoare de Dumnezeu, 
ale Sfinților părinților noştri şi ale tuturor Sfinţilor, Doamne Iisuse Hristoase, Fiul 
lui Dumnezeu, miluieşte-ne pe noi. Amin! 


3 o e 


Icoana făcătoare de minuni: Maica Domnului (Doamna Semnului) - Oranta 
din Kursk / Korenii (prăznuită pe data de 8 septembrie, 27 noiembrie şi 8 
martie) 


Făcând parte din categoria de icoane ale Născătoarei de Dumnezeu de tip Oranta 
(sau Platitera, Panaghia, Doamna Semnului - semnul pe care il dă această icoană 
având legătură cu profeția de la Isaia 7, 14: „Iată, Fecioara va lua în pântece şi va 
naşte Fiu şi vor chema numele lui Emanucl.”), icoana Maicii Domnului din Kursk 
o prezintă pe Maica Domnului cu mâinile desfăcute şi cu Mântuitorul lisus Prunc, 
reprezentat într-un cerc (scut) pe pântecele ei. 


Icoana făcătoare de minuni a fost descoperită pe data de 8 septembrie 1295, de un 
vânător, bărbat căsătorit şi credincios, în afara oraşului Kursk, Rusia, aproape de 
Moscova. 


Locuitorii oraşului, supraviețuitori ai pogromului Batia, veneau des acolo pentru a 
vâna animale, fiind un loc pustiu, locuit doar de animale sălbatice. 


EI a găsit icoana, întoarsă cu faţa în jos, la rădăcina unui pom. Imediat ce acesta a 
ridicat-o de pe pământ, minunile au şi început să apară, Sfânta icoană făcând să 
răsară de dedesubt, exact din locul pe care stătuse, un izvor cu apă curată. 


Vânătorul s-a gândit că nu este potrivit ca această icoană să rămână în pădure şi 
astfel, a ţinut s-o ducă spre închinare într-o Biserică veche (capelă) din apropiere. 


La procesiune, prinţul Vasili Semiakov nu a fost prezent să întâmpine icoana, pre- 
cum toţi ceilalți locuitori, refuzând participarea la închinare. Pentru aceasta, el a 
fost pedepsit cu orbirea. 


Prinţul şi-a dat seama că trebuia să vină şi el la PreaSfânta Născătoare de Dumne- 
zeu şi, imediat ce 1 s-a închinat, s-a şi vindecat. 


Astfel, acesta a pus pe dată să se construiască o Catedrală în Rilsk, cu hramul Naş- 
terii PreaSfintei Născătoarei de Dumnezeu, unde a vrut să îmbrace icoana şi să o 
pună spre închinare, fixând data de prăznuire pe 8 septembrie. 


Prin urmare, aceasta a fost mutată în Biserica Naşterii Maicii Domnului nostru, 
însă icoana PreaSfintei Născătoare de Dumnezeu din Kursk, a revenit la locul ini- 


ual. 


Au mai fost între timp încercări de a duce Sfânta icoană în Rilsk, dar şi acestea au 
eşuat, icoana fiind găsită mereu pe malul râului Tuscari, în locul inițial. 


Şi-au dat atunci cu toţii seama că icoana nu doreşte să rămână decât în apropierea 
locului unde a apărut şi au hotărât să fie păstrată în capelă. 


După ceva timp însă la capelă, a venit un preot pe nume Bogoliub. 


Kursk, fiind atacat de tătari, în 1383 s-a ordonat ca vechea capelă să fie incendiată, 
iar preotul să fie luat prizonier. 


Insă capela, în ciuda tuturor eforturilor, nu a ars, deşi au pus foc de Jur împrejur în 
mai multe rânduri. 


Fiind superstițios, mai marele tătarilor, l-a suspectat pe Bogoliub de magie şi i-a 
atribuit acestuia eşecul lor. 

Credincios fund, preotul a mărturisit însă, că s-a văzut astfel doar puterea icoanei 
făcătoare de minuni a Măicuţei Domnului, fapt pentru care mâniaţi peste măsură, 
tătarii au luat icoana şi au rupt-o în două părţi, aruncând-o în locuri diferite. 


O mare perioadă de timp, preotul a fost captiv la tătari şi obligat să treacă la religia 
lor, însă acesta a refuzat în nenumărate rânduri, rămânând credincios, doar cu 
speranţa în ajutorul Măicuţei Domnului. lar, în această speranţă, el nu s-a înşelat. 
Din contră, cânta în permanenţă cântece închinate Măicuţei Domnului şi aceasta a 


făcut ca, prin nişte trimişi ai ţarului, acesta din urmă să afle de cântările frumoase 
ale preotului, să se intereseze despre el şi să-l răscumpere din captivitate. 


După captivitate, preotul s-a întors acasă şi a încercat să găsească icoana, cu sper- 
anţa că va putea să o refacă, ceea ce a şi reuşit. 


A găsit, prin minune dumnezeiască şi prin credinţă puternică, cele două părți ale 
icoanei şi imediat ce le-a pus alături una de cealaltă, acestea s-au lipit, materialul 
fuzionând în aşa fel încât nici urmă de îmbinare nu s-a cunoscut de atunci, afară de 
apariţia unui înscris pe locul în care fusese ruptă : „aku poca”. 


Ca de obicei, localnicii au încercat s-o mute la Biserica Naşterii Maicii Domnului, 
construită de Semiakov, dar aceasta a revenit în chip minunat, ca mai înainte. 


Istoria chiar s-a mai repetat de câteva ori, până când locuitorii s-au hotărât să con- 
struiască un paraclis pe locul vechi, unde timp de 200 de ani a stat, înfăptuind 
minuni. 


Cinstirea Sfintei icoane a cunoscut un nou început în timpul ţarului Teodor Ivano- 
VICI, acesta poruncind ca icoana să fie mutată la Moscova şi apoi să se refacă în 
Kursk toate distrugerile tătarilor. 


Astfel ţarul a hotărât să fie adusă icoana pe locul corespunzător apariţiei ei minu- 
nate şi a pus la dispoziție fonduri pentru a putea fi înfiinţată mânăstirea. 


Astfel, a început defrişarea zonei de pădure corespunzătoare, prin smulgerea din 
rădăcină a copacilor. 


Apoi, icoana Măicuţei Domnului, în 1598, a fost mutată în oraşul Kursk şi aşezată 
spre închinare în catedrală, din cauza pericolului atacurilor. 


Ulterior, Sfânta Mânăstire construită acolo a luat numele de Korenii, dar în 1611 
aceasta a fost distrusă din nou de către tătari. Au reînceput lucrările la Sfânta 
Mânăstire, în 1618. 


S-a şi reconstruit Sfânta Biserică a Naşterii PreaSfintei noastre Născătoare de 
Dumnezeu şi, din acel moment a început să fie adusă icoana Măicuţei Domnului în 
fiecare an, la această Sfântă Mânăstire din Kursk. 


Procesiunile religioase sunt recunoscute, încă din cele mai vechi timpuri, pentru 
sentimentul de evlavie şi pentru numărul mare de pelerini. 


Icoana Maicii Domnului din Kursk l-a vindecat în chip minunat şi pe tânărul Pro- 
chorus, născut în oraşul Kursk : la un moment dat, Prochorus s-a îmbolnăvit foarte 
grav, viaţa lui fiind în pericol. Atunci a visat-o pe Maica Domnului care i-a promis 
că îl va vizita şi îl va vindeca. 


Nu peste mult timp, prin curtea casei lui a trecut o procesiune a Bisericii, cu icoana 
Semnului Maicii Domnului făcătoare de minuni din Kursk, iar mama lui l-a dus pe 
copil să o sărute, dupa care acesta s-a vindecat imediat. 


Tânărul este cunoscut în prezent şi cinstit de creştinii ortodocşi, prin viaţa curată pe 
care a dus-o mai apoi, sub numele de Sfântul Serafim de Sarov. 


